बजीर रामदासै दियां बनी दियां दौं बाई, चन्हूनतै ते बाई-बजालतै कला दा सुंदर नमूना न। इक बाई उप्पर रामदासै दी इक मूरत बी पत्थरै उप्पर घड़ोई दी ऐ जेदै च उसी शेरै दा शकार करदे दस्सेआ गेदा ऐ। इस बाई दे मुतल्लक बी जम्मू दी सरकार गी कुसै मे ए सूह् दित्ती ही जे बजीर सरकारी खजाना लुट्टियै चन्हूनतै लेई गेआ हा। महा. रणबीरसिंहै ने रामनगरै दा दौरा कित्ता ते ए बां जाइयै दिक्खी। उत्यें बजीरै इक पत्थरै उप्पर बाईं गी बनोआने बारै डोगरे अक्खरें च संबत्, तरीक, म्हीना आदी लखाइयै ओदे ख’ल्ल ए लखाए दा हा जे “पुन्न-प्रताप श्री सरकार दा ते खिदमत कराई बजीर रामदासै। “इस शिलालेखै गी दिक्खियै महाराजा ने बजीरै दे हरुद्ध कीती गेदी शकायती दी गल्ल दरगुजर करी दित्ती ही।